พ่อเป็นผื่นที่หลังต้นคอมาประมาณ 3-4 เดือนแล้วค่ะ เริ่มแรกเป็นตุ่มคล้ายสิวจุดเดียวพอลองบีบเอาหัวออกก็หายไปสักพักค่ะ ต่อมามันกลับมาลามไปเรื่อยค่ะ ตอนนี้เป็นเหมือนผื่นเหมือนรอยแผลค่ะ เวลาโดนเหงื่อจะคันค่ะ ปกติจะไม่คัน ไม่รู้ว่าแพ้อะไร สบู่ก็ลองเปลี่ยน ก็ไปหามาแล้วก็ให้ยามากินและมาทาแต่ก็ไม่หายเลยค่ะ ไม่ดีขึ้นด้วย มันเกิดที่บริเวณหลังคอที่เดียวค่ะ เริ่มลามไปไรผมแล้วด้วยอาจจะเป็นเชื้อราหรือเปล่าก็ไม่ทราบค่ะ รบกวนคุณช่วยหน่อยนะคะ
สวัสดีค่ะ ตุ่มคล้ายสิวที่หลังต้นคอ อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 ตุ่มจากการถูกแมลงกัด5 ผดร้อน6 ตุ่มจากโรคแพ้แสง7 รูขุมขนอักเสบโดยแนะนำพบแพทย์เพื่อตรวจร่างกายจริงให้ได้การวินิจฉัย และอาจต้องขูดหาเชื้อราด้วย ถ้ารอยโรคเข้าได้ควรรีบไปพบแพทย์ ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้ค่ะ